open-index/open-wikipedia-markdown huggingface dataset:
บุลชิเซอ

**บุลชิเซอ** (, ; นามชี้เฉพาะ: Bulqiza) เป็นเทศบาลในเทศมณฑลดีเบอร์ ประเทศแอลเบเนีย เทศบาลประกอบด้วยเขตบริหาร Fushë-Bulqizë, Gjoricë, Martanesh, Ostren, Shupenzë, Trebisht, Zerqan โดบมีบุลชิเซอเป็นศูนย์กลางที่นั่ง ณ สำมะโน ค.ศ. 2023 ประชากร 7,875 คนอาศัยอยู่ในบุลชิเซอ และ 26,826 คนอยู่ในเทศบาลบุลชิเซอ
 
## ประชากร

บุลชิเซอได้รับการบันทึกใน*[[defter]]*ออตโตมันใน ค.ศ. 1467 ภายใต้ชื่อ *[[Hass (Ottoman)|hass-ı mir-liva]]* และ *[[Dervendjis|derbendci]]* ในวีลาเยต*[[Gollobordë|Dulgoberda]]* แม้ว่าทะเบียนสำรวจหมู่บ้านจะขาดหายไป แต่ครัวเรือนหลักต่อไปนี้ได้รับการรับรอง: *Dimitri Bogdani*, *Kolë Sharqini*, *Gjin Kimeza*, *Gjin Kolandi*, *Nikolla Budi*, *Martin Bardi*, *Progon Buljani*, *Maqe Kimëza*, *Istvan Nenada*, *Progon Bogdani*, *Dimitri*, *Todor Damëza*, *Banek Alakasa*, *Nikolla Mesina*, *Budi*, *Gjergj Garuja* และ *Gjergj Iglat* (จาก *i gjatë*, "สูง")   
 
## ภูมิศาสตร์

 
## หมายเหตุ

 
## อ้างอิง

 
## แหล่งข้อมูลอื่น

*bulqiza.gov.al – เว็บไซต์ทางการ
พนัส ทัศนียานนท์

**พนัส ทัศนียานนท์** เป็นอดีตคณบดีคณะนิติศาสตร์ มหาวิทยาลัยธรรมศาสตร์ อดีตสมาชิกวุฒิสภาจังหวัดตาก อดีตสมาชิกสภาร่างรัฐธรรมนูญ จังหวัดตาก ปัจจุบันเป็นสมาชิกพรรคประชาชน

## ประวัติ
พนัสสำเร็จการศึกษาจากโรงเรียนสวนกุหลาบวิทยาลัย จากนั้นได้สำเร็จการศึกษาระดับปริญญาตรี คณะนิติศาสตร์ มหาวิทยาลัยธรรมศาสตร์ จากนั้นเขาได้ไปศึกษาต่อปริญญาโทสาขากฎหมายที่มหาวิทยาลัยแคลิฟอร์เนีย เบิร์กลีย์ พ่วงด้วยปริญญาโทสาขากฎหมายทะเลและสิ่งแวดล้อมที่มหาวิทยาลัยวอชิงตัน สหรัฐอเมริกา อีกใบหนึ่ง 
 
ช่วงที่มีคดีปราสาทพระวิหาร รัฐบาลไทยในขณะนั้นได้มีการรณรงค์ด้วยการบริจาค 1 บาท เพื่อเป็นค่าทนายในการต่อสู้คดีนี้ในศาลโลก ซึ่งพนัสเองก็เคยเป็นหนึ่งในผู้บริจาคในคราวนั้น

## การทำงาน
พนัสได้รับตำแหน่งเป็นอัยการพิเศษประจำกรมอัยการ สำนักงานอัยการสูงสุด ต่อมาได้ลาออกจากราชการมาเป็นคณบดีคณะนิติศาสตร์ มหาวิทยาลัยธรรมศาสตร์ ระหว่างปี พ.ศ. 2529 จนถึง พ.ศ. 2531 

หลังจากพ้นตำแหน่งทางการเมืองแล้ว เขาได้เข้าดำรงตำแหน่งผู้อำนวยการบริหารมูลนิธิศูนย์กฎหมายสิ่งแวดล้อม ประเทศไทย และเป็นที่ปรึกษาปลัดกระทรวงทรัพยากรธรรมชาติและสิ่งแวดล้อม

## การเมือง
ในช่วงปลายปี พ.ศ. 2539 เขาได้รับเลือกให้เป็นสมาชิกสภาร่างรัฐธรรมนูญ จังหวัดตาก ต่อมาได้ลงสมัครรับเลือกตั้งสมาชิกวุฒิสภาจังหวัดตาก และได้รับเลือกตั้งพร้อมกับ อุดร ตันติสุนทร อดีต สส.ตาก

พนัสได้สมัครเป็นสมาชิกพรรคเพื่อไทย เมื่อวันที่ 20 ธันวาคม พ.ศ. 2556 โดยทำหน้าที่ช่วยงานกฎหมายให้กับพรรค และได้ลาออกภายหลังจากที่พรรคเพื่อไทยจับมือตั้งรัฐบาลกับพรรคร่วมรัฐบาลชุดเดิม ในวันที่ 15 สิงหาคม พ.ศ. 2566 

ในการเลือกสมาชิกวุฒิสภาไทย พ.ศ. 2567 พนัสได้ตัดสินใจลงสมัครรับเลือกตั้งสมาชิกวุฒิสภา กลุ่มกฏหมายและกระบวนการยุติธรรม (กลุ่ม 2) โดยกล่าวไว้ว่า เพื่อเข้าไปแก้ไขเปลี่ยนแปลง หรือยกเลิกรัฐธรรมนูญแห่งราชอาณาจักรไทย พุทธศักราช 2560 เพราะเป็นรัฐธรรมนูญซึ่งไม่ได้มีการกำหนดระบอบการปกครองที่เป็นประชาธิปไตยอย่างแท้จริง ทว่าไม่ได้รับเลือกตั้ง ต่อมาได้สมัครเป็นสมาชิกพรรคประชาชน ในเดือนกันยายน พ.ศ. 2567

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:สมาชิกวุฒิสภาจังหวัดตาก
หมวดหมู่:บุคคลจากมหาวิทยาลัยธรรมศาสตร์
หมวดหมู่:พรรคประชาชน (พ.ศ. 2567)
ทูสิงคโปร์, วิธเลิฟ

***ทูสิงคโปร์, วิธเลิฟ*** (; ) เป็นภาพยนตร์สารคดีสัญชาติสิงคโปร์ปี 2013 ผลงานเขียนและกำกับโดยตัน ปิน ปิน ภาพยนตร์ประกอบด้วยบทสัมภาษณ์ชาวสิงคโปร์ที่ลี้ภัยออกจากประเทศในทศวรรษ 1960 ถึง 80 และอาศัยลี้ภัยอยู่ต่างแดน แต่ละคนเป็นผู้ถูกดำเนินคดีทางการเมือง อดีตนักเคลื่อไหว และอดีตผู้นำนักศึกษา

ภาพยนตร์ได้รับรางวัลผู้กำกับยอดเยี่ยมสำหรัยตันจากส่วนสารคดีน มูหร์ เอเชียแอฟริกา ในเทศกาลภาพยนตร์นานาชาติดูไบครั้งที่สิบ และภาพยนตร์สารคดียอดเยี่ยมอาเซียนจากเทศกาลสารคดีนานาชาติศาลายา ภาพยนตร์ออกฉายตามเทศกาลภาพยนตร์ทั่วโลก เช่นในมาเลเซีย เยอรมนี และสหรัฐอเมริกา

## การผลิต
ภาพยนตร์จัดสร้างด้วยเงินทุนสนับสนุนของกองทุนภาพยนตร์เอเชีย เทศกาลภาพยนตร์นานาชาติปูซาน

## การออกฉาย

### นานาชาติ
ภาพยนตร์ฉายรอบปฐมทัศน์ที่เทศกาลภาพยนตร์นานาชาติปูซาน และหลังจากนั้นได้ออกฉายตามเทศกาลภาพยนตร์ เช่น ฟรีเดิมฟิล์มเฟสต์ในมาเลเซีย, เทศกาลภาพยนตร์นานาชาตืเบอร์ลิน ส่วนฟอรุมโปรแกรม (Forum programme) ในเยอรมนี, สมาคมภาพยนตร์ลิงเคิล์นเซ็นเทอร์, เทศกาลสารคดีนานาชาติโซล ประเทศเกาหลีใต้, เทศกาลอิตส์ออล์ทรู ประเทศบารซิล, เทศกาลภาพยนตร์ยกยา-เน็ตพัค ประเทศอินโดนีเซีย, เทศกาลภาพยนตร์นานาชาติเกรละ ประเทศอินเดีย เป็นต้น ในการฉายที่เทศกาลศิลปะเอเชียตะวันออกเฉียงใต้ ซีอาร์ตเฟสต์ (SEA ArtsFest) ในลอนดอน ภาพยนตร์มียอดจองที่นั่งเข้าชมเต็ทั้งสองวัน

### สิงคโปร์
ในวันที่ 10 กันยายน 2014 ภาพยนตร์ถูกสั่งห้ามฉายเด็ดขาดในประเทศสิงคโปร์ โดย องค์การพัฒนาสื่อ อ้างว่าภาพยนตร์เป็นภัยต่อคสามมั่นคงของชาติ โดย "บุคคลที่ปรากฏในภาพยนตร์บิดเบือนและให้ข้อมูลอันเป็นเท็จเกี่ยวกับการออกจากประเทศของตน และยังคงอาศัยอยู่นอกสิงคโปร์" และด้วยว่า "บุคคลในภาพยนตร์จำนวนหนึ่งเคยเป็นสมาชิกของ หรือเป็นผู้ให้การสนับสนุน แก่พรรคคอมมิวนิสต์มลายู (CPM)"

ในวันที่ 2 ตุลาคม ตันได้ส่งภาพยนตร์โดยไม่มีการแก้ไขเพิ่มอีกกลับไปยังองค์การพัฒนาสื่อเพื่ออุทธรณ์การสั่งห้ามฉายภาพยนนตร์อีกครั้ง โดยตันระบุว่า "เนื่องในโอกาสที่เรากำลังเข้าใกล้วันเกิดปีที่ห้าสิบ [วันเอกราชของสิงคโปร์] ข้าพเจ้ารู้สึงว่าเราในฐานะประชาชนควรมีโอกาสในการมองและสะท้อนด้วยตนเอง ผ่านการออกฉายในสิงคโปร์อย่างถูกต้องตามกฎหมายซึ่งเนื้อหาที่มีมุมมองต่างไปเกี่ยวกับอดีตของเรา ไปจนถึงมุมมองที่รัฐบาลไม่เห็นด้วย" ในวันที่ 12 พฤศจิกายน คำร้องของตันถูกปฏิเสธ โดยประธานของคณะกรรมการตรวจทานภาพยนตร์ได้ออกมาชี้แจงว่า "แม้ว่าภาพยนตร์นี้จะมีมาตรฐานทางศิลปะที่น่ายกย่องเชิดชู กระนั้นทางคณะกรรมการพบว่าภาพยนตร์มีเนื้อหาด้านเดียวและมีความพยายามน้อยนิดที่จะให้ข้อมูลที่สมดุลระหว่างสองฝั่งมากเกินไปกว่าบทสัมภาษณ์ในภาพยนตร์เอง" ในบรรดาคณะกรรมการตรวจสอบภาพยนตร์จำนวน 12 คนที่หด้รับมอบหมาย เก้าคนลงคะแนนเสียงให้สั่งห้ามฉายตามเดิม ในขณะที่อีกสามคนลงคะแนนเสียงให้จัดประเภทเป็นเหมาะสำหรับผู้ชมอายุมากกว่า 21 ปี (R21) แทน

## รางวัล

* ผู้กำกับยอดเยี่ยม ส่วนสารคดีมูหร์เอเชียแอฟริกา เทศกาลภาพยนตร์นานาชาติดูไบ ครั้งที่ 10
* สารคดีอาเซียนยอดเยี่ยม ยอดเยี่ยมพิเศษ (Special Mention) เทศกาลสารคดีนานาชาติศาลายา

## อ้างอิง

## แหล่งข้อมูลอื่น

* 
* 

หมวดหมู่:ภาพยนตร์สิงคโปร์
หมวดหมู่:ภาพยนตร์ที่ออกฉายในปี พ.ศ. 2556
เนบิวลาดัมบ์เบลล์เล็ก

**เนบิวลาดัมบ์เบลล์เล็ก** ( หรือรู้จักกันในชื่ออื่นคือ **เมซีเย 76** หรือ **NGC 650/651** หรือ **เนบิวลาบาร์เบลล์** หรือ **เนบิวลาคอร์ก**) เป็นเนบิวลาดาวเคราะห์ในกลุ่มดาวเพอร์ซิอัสทางทิศเหนือ ถูกค้นพบโดยปิแยร์ เมแชนในปี 1780 และรวมอยู่ในรายการวัตถุคล้ายดาวหางของชาร์ล เมซีเยหมายเลข 76

## อ้างอิง

## แหล่งข้อมูลอื่น

* 
* NightSkyInfo.com – M76, the Little Dumbbell Nebula
* Little Dumbbell Nebula (M76, NGC 650 and 651)
* The Little Dumbbell Nebula @ SEDS Messier pages
* 

หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของเมซีเย
ทอพาโย

**ทอพาโย** หรือ **โทพาโย** (อักษรละติน: Toa Payoh,   หรือ , ) มาจากชื่อภาษาฮกเกี้ยน **ตั้วปาเอี๋ย** () เป็นแพลนนิงแอเรียและเมืองอยู่อาศัยขนาดใหญ่ตั้งอยู่ตอนเหนือของเขตกลาง ประเทศสิงคโปร์ ทอพาโยมีอาณาเขตติดต่อกับบีชันและเซอรางูนทางเหนือ, เซนทรอลแคตช์เมนต์ทางตะวันตกเฉียงเหนือ, กัลลังทางใต้, เกลังทางตะวันออกเฉียงใต้, นอเวนาทางตะวันตก และฮูกังทางตะวันออก เขตทอพาโยนิวทาวน์ (Toa Payoh New Town) ตั้งอยู่ในส่วนตะวันตกของเขตแพลนนิงแอเรียทอพาโยซึ่งมีขนาดใหญ่กว่าและกินพื้นที่ เช่น โพทงพาซีร์ และ บีดาดารี 

ทอพาโยประกอบด้วย 12 แขวง (subzones) ได้แก่ บีดาดารี, บูนเท็ก (Boon Teck), แบร็ดเดล (Braddell), จูเซ็ง (Joo Seng), คิมเคียต (Kim Keat), โลรง 8 (Lorong 8 Toa Payoh), เปย์ชุน (Pei Chun), โพทงพาซีร์, เซ็นเน็ต (Sennett), เซนทรอล (Toa Payoh Central), เวสต์ (Toa Payoh West) และวูดเล (Woodleigh)

## ศัพทมูล
*Toa Payoh* มีที่มาจากชื่อในภาษาฮกเกี้ยน *ตั้วปาเอี๋ย* () แปลว่า "หนองน้ำใหญ่" (จากคำว่า *ตั้ว* แปลว่า "ใหญ่" และ *ปาเอี๋ย* แปลว่า "บึง") คำภาษามลายู *paya* (ปายา) แปลว่าหนองน้ำเช่นกัน ชื่อของตั้วปาเอี๋ยจึงมีความหมายเหมือนปายาเลบาร์ซึ่งเป็นชื่อภาษามลายูแปลว่า "ดินแดนหนองน่ำใหญ่"

จอห์น เทิร์นบูล ทอมสัน นักสำรวจของรัฐสะกดชื่อตั้วปาเอี๋ยในรายงานการเกษตรปี 1849 ว่า *Toah Pyoh Lye* และ *Toah Pyoh*

ถนนในทอพาโยใช้คำนำหน้าชื่อถนนเป็นภาษามลายู เช่น "จาลันทอพาโย" (Jalan Toa Payoh) หรือ "โลรงซาตูทอพาโย" (Lorong Satu Toa Payoh)

## อ้างอิง

*Victor R Savage, Brenda S A Yeoh (2003), *Toponymics – A Study of Singapore Street Names*, Eastern Universities Press, 
*Norman Edwards, Peter Keys (1996), *Singapore – A Guide to Buildings, Streets, Places*, Times Books International, 

## แหล่งข้อมูลอื่น

*Toa Payoh Free Online Community Forums (Toa Payoh.NET)
ออสติน สวิฟต์

**ออสติน คิงส์ลีย์ สวิฟต์**  (อังกฤษ: Austin Kingsley Swift; เกิด 11 มีนาคม ค.ศ. 1992) เป็นโปรดิวเซอร์ นักธุรกิจ และอดีตนักแสดงชาวอเมริกันที่เคยปรากฏตัวในภาพยนตร์ เช่น*[[ลีฟบายไนท์]]* และ''ไอที'' (ทั้งสองเรื่องในปี ค.ศ. 2016) เขาเป็นน้องชายของนักร้องและนักแต่งเพลง เทย์เลอร์ สวิฟต์ เขาปรากฏตัวหรือผลิตมิวสิควิดีโอของเธอหลายเพลง และจัดการการอนุญาตสิทธิ์เพลงของเธอเพื่อการใช้งานมัลติมีเดีย 

สวิฟต์เกิดที่เวสต์เรดดิง รัฐเพนซิลเวเนีย เขาสำเร็จการศึกษาจาก มหาวิทยาลัยนอเตอร์เดม ในปี 2015 โดยศึกษาด้านภาพยนตร์และการแสดงละคร เขาฝึกงานที่ ไลออนเกตส์ และได้แสดงภาพยนตร์ครั้งแรกในภาพยนตร์ระทึกขวัญเรื่อง *ไอที* ในปี 2016 นอกจากนี้เขายังปรากฏตัวในภาพยนตร์และรายการทีวีต่างๆ มากมาย รวมถึง *เอมเบดส์*, *สติลเดอะคิง*, *คัฟเวอร์เวอร์ชันส์*, *เบรกคิ่งฟอร์เวลส์*และ *วีซัมมอนเดอะดาร์กเนส*

## ชีวิตช่วงแรก
ออสติน คิงส์ลีย์ สวิฟต์เกิดเมื่อวันที่ 11 มีนาคม ค.ศ. 1992 ที่ โรงพยาบาลเรดดิง ในเมืองเวสต์เรดดิง รัฐเพนซิลเวเนีย พ่อของเขา สก็อตต์ สวิฟต์ เป็นที่ปรึกษาทางการเงินและแม่ของเขา แอนเดรีย การ์ดเนอร์ สวิฟต์ (  ฟินเลย์) เป็นอดีตแม่บ้านที่เคยทำงานเป็นผู้บริหารการตลาดกองทุนรวม ย่าของเขา มาร์จอรี ฟินเลย์ เป็นนักร้องโอเปร่า  แม่ของสวิฟต์มีเชื้อสายสก็อตและเยอรมัน พ่อของเขามีเชื้อสายสก็อตและอังกฤษ มีบรรพบุรุษเป็นชาวอิตาลี  ชาร์ลส์ คาร์ไมน์ อันโตนิโอ บัลดี ปู่ทวดของสวิฟต์เป็นผู้ประกอบการและผู้นำชุมชนผู้อพยพชาวอิตาลีเปิดธุรกิจหลายแห่งใน ฟิลาเดลเฟีย ในช่วงคริสตศตวรรษที่ 1800   สวิฟต์ย้ายจากไวโอมิสซิง รัฐเพนซิลเวเนียไปยังเฮนเดอร์สันวิลล์ รัฐเทนเนสซีพร้อมกับครอบครัวของเขาตั้งแต่อายุยังน้อย 

สวิฟต์สำเร็จการศึกษาจากมหาวิทยาลัยนอเตอร์เดม ในปี 2015  ซึ่งเขาได้ศึกษาด้านภาพยนตร์และมีบทบาทในบทละครเช่น *[[เดดแมนส์เซลล์โฟน]]*และ*ซิกคาแรกเตอร์อินเสิร์ชออแอนออเทอร์* เขาโอนไปเรียนที่มหาวิทยาลัยแวนเดอร์บิลต์ แต่สุดท้ายก็โอนกลับไปที่มหาวิทยาลัยนอเตอร์เดมเพื่อเรียนจนจบ 

## การทำงาน
สวิฟต์ฝึกงานที่บริษัทไลออนส์เกต ซึ่งรับผิดชอบในการทำและส่งตัวอย่างภาพยนตร์  เขาเข้าสู่วงการภาพยนตร์ครั้งแรกในภาพยนตร์ระทึกขวัญเรื่อง *ไอที* ในปี 2016 ซึ่งนำแสดงโดยเพียร์ซ บรอสแนน นอกจากนี้สวิฟต์ยังปรากฏตัวใน *ลีฟบายไนท์*, ละครการเมืองเรื่อง *เอมเบดส์* , ซิทคอมเรื่อง *สติลเดอะคิง*  และ*คัฟเวอร์เวอร์ชันส์* ของทอดด์ เบอเกอร์  ในปี 2019 เขาได้แสดงนำในภาพยนตร์อินดี้ เรื่อง *เบรกคิ่งฟอร์เวลส์*    และในภาพยนตร์ระทึกขวัญ สยองขวัญ เรื่อง*วีซัมมอนเดอะดาร์กเนส*ที่กำกับโดยมาร์ก เมเยอร์ 

## ชีวิตส่วนตัว
ตั้งแต่ปี 2022 สวิฟต์มีความสัมพันธ์กับนางแบบซิดนีย์ เนส 

## ผลงานการแสดง

### ภาพยนตร์

### โทรทัศน์

### มิวสิควีดีโอ

## อ้างอิง



หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายอิตาลี
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 21
หมวดหมู่:บุคคลที่เกิดในปี พ.ศ. 2535
สนามเด็กเล่นมังกรทอพาโย

**สนามเด็กเล่นมังกรทอพาโย** หรือ **สนามเด็กเล่นมังกรตั้วปาเอี๋ย** () เป็นสนามเด็กเล่นตั้งอยู่บนถนนโลรง 6 ทอพาโย (Lorong 6 Toa Payoh) ในเขตทอพาโย ประเทศสิงคโปร์ จัดเป็นสนามเด็กเล่นมังกร (dragon playground) ซึ่งในระยะแรกเป็นที่นิยมในแถบทอพาโยและอังโมเกียว ปัจจุบัน สนามเด็กเล่นมังกรนี้เป็นหนึ่งในสองแห่งที่ยังหลงเหลือในสิงคโปร์

## ประวัติศาสตร์

สนามเด็กเล่นมังกรทอพาโยก่อสร้สงขึ้นในปี 1979 ด้านหน้าของเลขที่ 28 ถนนโลรง 6 ทอพาโย (Lorong 6 Toa Payoh) ผลงานออกแบบโดยอดีตมัณฑนากรประจำเอชดีบี คอ เอียน กี เป็นส่วนหนึ่งของสนามเด็กเล่นรูปสัตว์ที่สร้างในที่อยู่อาศัยสาธารณะของเอชบีดีทั่วสิงคโปร์ สนามเด็กเล่นรูปมังกรนี้สร้างขึ้นตามแบบสนามเด็กเล่นรูปมังกรที่สร้างขึ้นเป็นแบบทดลองในสวนเมืองทอพาโย และผ่านการดัดแปลงเพื่อให้สร้างง่ายขึ้น สนามเด็กเล่นนี้ตั้งอยู่บนสนามทราย ประกอบด้วยลงแหวนเหล็กกล้าหลากสีเป็นลกตัวที่ให้เด็ก ๆ สามารถปีนป่ายผ่านเช้าไปจนถึงส่วนหัสที่มีสไลเดอร์อยู่ภายใน ถือเป็นหนึ่งในสนามเด็กเล่นที่เก่าแก่ที่สุดของสิงคโปร์ สนามเด็กเล่นแห่งอื่น ๆ ที่ออกแบบถูกรื้อถอนในทศวรรษ 1990s เนื่องจาก "ข้องกังวลเรื่องความปลอดภัย" กระนั้นมีเพียงสนามเด็กเล่นรูปมังกรนี้ที่รอดพ้นจากระลอกการรื้อถอนตอนนั้น ในปัจจุบัน สนามเด็กเล่นรูปมังกรได้กลายมาเป็นสัญลักษณ์เชิงวัฒนธรรมอันหนึ่งของสิงคโปร์

ทอพาโยแฮรีเทจเทรล (Toa Payoh heritage trail) บรรจุสนามเด็กเล่นมังกรนี้เป็นส่วนหนึ่งของสิบห้าสถานที่ทางประวัติศาสตร์ในย่าน เช่น สวนเมืองทอพาโยและวัดเหลียนชานชวงหลิน ในปี 2014 มีการประกาศว่าแฟลตโดยรอบสนามเด็กเล่น ซึ่งคือเลขที่ 28, 30, 32 และ 33 ถนนโลรง 6 ทอพาโย จะทำการรื้อถอน เว้นแต่ตัวสนามเด็กเล่น ในปี 2015 มีการจัดกิจกรรมฉลองวันเอกราช 50 ปีสิงคโปร์ที่สนามเด็กเล่นแห่งนี้

## อ้างอิง
Paradoxoglanis

***Paradoxoglanis*** เป็นสกุลของปลาดุกไฟฟ้า ซึ่งมีถิ่นกำเนิดในทวีปแอฟริกา โดยที่ทุกชนิดที่รู้จักในสกุลนี้เป็นสิ่งมีชีวิตเฉพาะถิ่นของสาธารณรัฐประชาธิปไตยคองโก ชนิดในสกุลนี้มีความยาวมาตรฐานระหว่าง 11&#x2013;17&nbsp;เซนติเมตร (4.3&#x2013;6.7&nbsp;นิ้ว)

## ชนิด
ปัจจุบันมี 3 ชนิดที่ได้รับการยอมรับในสกุลนี้
**[[Paradoxoglanis caudivittatus]]* Norris, 2002
**[[Paradoxoglanis cryptus]]* Norris, 2002
**[[Paradoxoglanis parvus]]* Norris, 2002

## เชิงอรรถและอ้างอิง


หมวดหมู่:วงศ์ปลาดุกไฟฟ้า
หมวดหมู่:ปลาน้ำจืด
หมวดหมู่:ปลาไฟฟ้า
นัต (สตูดิโอ)

บริษัท นัต จํากัด ( ) เป็นสตูดิโอแอนิเมชันสัญชาติญี่ปุ่น ก่อตั้งขึ้นในปี พ.ศ. 2560 โดยอดีตโปรดิวเซอร์ของสตูดิโอแมดเฮาส์ ทาคุยะ สึโนะกิ และประธานบริษัทชิปจูน มาซายูกิ นาราอิ โดยนาราอิดำรงตำแหน่งประธานเจ้าหน้าที่บริหารจนกระทั่งเขาเสียชีวิต

## ผลงาน

### ซีรีส์โทรทัศน์

### ภาพยนตร์

## อ้างอิง

## ลิ้งค์ภายนอก

*  
* 

หมวดหมู่:นัต (สตูดิโอ)
หมวดหมู่:เขตซูงินามิ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
หมวดหมู่:บทความที่มีข้อความภาษาญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2560
ชวลิต แหวนทอง

**ชวลิต แหวนทอง**  (เกิดเมื่อวันที่ 4 มกราคม พ.ศ. 2530 ที่เทศบาลเมืองชลบุรี) เป็นนักฟุตบอลชาวไทย ปัจจุบันลงเล่นให้กับกองเรือรบ ในศึกไทยลีก 3

## อาชีพ
ชวลิต แหวนทอง ทำหน้าที่ให้แก่สโมสรฟุตบอลราชนาวีจนถึงสิ้น พ.ศ. 2558 สโมสรนี้อยู่ที่อำเภอสัตหีบและขณะนั้นแข่งในไทยพรีเมียร์ลีกซึ่งเป็นดิวิชันสูงสุด ซึ่งเขาลงแข่ง 14 เกมให้แก่สโมสรดังกล่าว (ไม่ทราบว่าเขาเคยแข่งที่ใดมาก่อน) ครั้นใน พ.ศ. 2559 เขาได้ย้ายไปอยู่สโมสรฟุตบอลตราดที่ขณะนั้นแข่งในดิวิชันระดับสาม โดยสโมสรนี้อยู่ที่เทศบาลเมืองตราดและขณะนั้นแข่งในไทยลีกดิวิชัน 2 ภูมิภาคตะวันออก กระทั่งในช่วงปลาย พ.ศ. 2559 เขาได้เป็นแชมป์ร่วมกับสโมสรฟุตบอลตราด และได้เลื่อนชั้นขึ้นสู่ดิวิชันระดับสอง โดยเขาทำหน้าที่ให้แก่ทีมตราดจนถึงปลาย พ.ศ. 2560 แล้วเขาก็ไร้สัญญาอยู่กับสโมสรต่อไปในฤดูกาล 2561 ซึ่งใน พ.ศ. 2562 เขาได้เซ็นสัญญากับสโมสรฟุตบอลกองเรือยุทธการที่อยู่ในอำเภอสัตหีบ โดยเมื่อสิ้นสุดฤดูกาล 2564–2565 เขาและสโมสรนี้ก็ตกชั้นไปสู่ลีกสมัครเล่น ครั้นหลังจากตกชั้น เขาได้ออกจากสโมสรดังกล่าวและเข้าร่วมสโมสรฟุตบอลกองเรือรบซึ่งเป็นทีมที่เลื่อนชั้นสู่ดิวิชันระดับสาม โดยสโมสรนี้อยู่ที่อำเภอสัตหีบและเข้าแข่งใน*โซนภาคภาคตะวันออก*

## ความสำเร็จ
**ร่วมกับสโมสรฟุตบอลตราด**
* ชนะเลิศไทยลีกดิวิชัน 2 – โซนภาคภาคตะวันออก: พ.ศ. 2559 

## แหล่งข้อมูลอื่น
* 
* 

หมวดหมู่:นักฟุตบอลชายชาวไทย
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลกองเรือยุทธการ
หมวดหมู่:ผู้เล่นสโมสรฟุตบอลกองเรือรบ
หมวดหมู่:นักฟุตบอลจากจังหวัดชลบุรี
เอ.ซี.จี.ที

**บริษัท เอ.ซี.จี.ที จํากัด** ( ) เป็นสตูดิโอแอนิเมชันสัญชาติญี่ปุ่น ก่อตั้งขึ้นเมื่อวันที่ 19 ธันวาคม พ.ศ. 2543 โดยอดีตสมาชิกของ ไทรแองเกิลสตาฟ ในเขตซูงินามิ, โตเกียว สตูดิโอมีบทบาทในหลายผลงาน โดยส่วนใหญ่มีส่วนร่วมในการผลิตร่วมกับสตูดิโออื่น และดัดแปลงผลงานที่มีต้นฉบับจากไลต์โนเวลและมังงะ บริษัทนี้เป็นบริษัทในเครือของโอบีแพลนนิ่ง ซึ่งทำหน้าที่เป็นผู้อำนวยการสร้างในหลายผลงานของ เอ.ซี.จี.ที และยังทำงานร่วมกับบริษัทโปรดักชันเจ็นโกะอย่างสม่ำเสมอ ซึ่งบางครั้งจะรับหน้าที่อำนวยการสร้าง ขณะที่ เอ.ซี.จี.ที รับผิดชอบงานผลิตแอนิเมชัน เมื่อปี พ.ศ. 2549 สำนักงานใหญ่ของสตูดิโอได้ย้ายจากเขตซูงินามิไปยังเขตเนริมะ

## ผลงาน

### ซีรีส์โทรทัศน์

### ออริจินัลวิดีโอแอนิเมชัน

### ภาพยนตร์

### ผลงานที่สตูดิโอรับจ้างผลิต
ผลงานที่ เอ.ซี.จี.ที รับหน้าที่เป็นสตูดิโอผลิตอนิเมะจากอีกสตูดิโอ (เอาต์ซอร์สแบบเต็มรูปแบบ) ไม่ว่าจะเป็นทั้งซีรีส์หรือบางตอนของซีรีส์นั้น

* *แอคเซลเลอเรเตอร์ แฟ้มลับคดีวิทยาศาสตร์* (เจซีสตาฟ, 2562)
* *[[คุณแม่ที่มีสกิลพื้นฐานเป็นการโจมตีหมู่ แถมยังเบิ้ลได้แบบนี้ชอบไหมจ๊ะ]]*  (เจซีสตาฟ, 2562)

## บุคลากรที่โดดเด่น

### ตัวแทนพนักงาน

* โชจิโร อาเบะ (ผู้ก่อตั้งและประธาน)

### นักสร้างแอนิเมชัน

* มาซาฮิโระ อันโดะ (นักสร้างแอนิเมชัน)

## อ้างอิง

## ลิ้งค์ภายนอก

*  
* 

หมวดหมู่:เขตเนริมะ
หมวดหมู่:สตูดิโอแอนิเมชันในโตเกียว
หมวดหมู่:ก่อตั้งในประเทศญี่ปุ่นในปี พ.ศ. 2543
หมวดหมู่:สตูดิโอแอนิเมชันญี่ปุ่น
หมวดหมู่:บทความที่มีข้อความภาษาญี่ปุ่น
นายกรัฐมนตรีเซาตูแมอีปริงซีป

**นายกรัฐมนตรีเซาตูแมอีปริงซีป** () เป็นหัวหน้ารัฐบาลของประเทศเซาตูแมอีปริงซีป ผู้ดำรงตำแหน่งคนปัจจุบัน คือ Américo Ramos ตั้งแต่วันที่ 12 มกราคม ค.ศ. 2025

## ประวัติ
นายกรัฐมนตรีเซาตูแมอีปริงซีปจัดตั้งขึ่นเมื่อวันที่ 12 กรกฎาคม ค.ศ. 1975 หลังจากได้รับเอกราชจากโปรตุเกส

หลังจากการล่มสลายของระบอบการปกครองอึชตาดูโนวูในโปรตุเกสอันเนื่องมาจากการปฏิวัติคาร์เนชัน Trovoada ดำรงตำแหน่งนายกรัฐมนตรีคนแรกและรัฐมนตรีว่าการกระทรวงกลาโหมของเซาตูแมอีปริงซีป ตั้งแต่ปี 1975 ถึง 1979 อย่างไรก็ตาม ความสัมพันธ์ระหว่างประธานาธิบดีและนายกรัฐมนตรีตึงเคลียดอย่างรวดเร็ว จนกระทั่งในปี 1979 เมื่อประธานาธิบดี Costa ยกเลิกตำแหน่งนายกรัฐมนตรี หลายเดือนต่อมา Trovoada ถูกกล่าวหาว่าวางแผนต่อต้านรัฐบาล หลังจากถูกจับกุมและคุมขังเป็นเวลา 21 เดือน Trovoada ก็ลี้ภัยไปยังฝรั่งเศส ในเดือนพฤษภาคม ค.ศ. 1990 หลังจากผ่านร่างรัฐธรรมนูญฉบับประชาธิปไตย เขาจึงกลับมายังประเทศของตนและหาเสียงเพื่อชิงตำแหน่งประธานาธิบดี

## อ้างอิง
มาอามัต เดบี

**มาอามัต อิดริส เดบี อิตโน** (; เกิด 4 เมษายน ค.ศ. 1984) เป็นนักการเมืองและนายทหารชาวชาด ซึ่งเป็นผู้นำชาดตั้งแต่ปี 2021 ครั้งแรกในฐานะประธานสภาทหารเปลี่ยนผ่านตั้งแต่ปี 2021 ถึง 2022 จากนั้นเป็นรักษาการประธานาธิบดีตั้งแต่ปี 2022 ถึง 2024 และต่อมาเป็นประธานาธิบดีคนที่ 7 ตั้งแต่ปี 2024 หลังจากได้รับชัยชนะในการเลือกตั้งประธานาธิบดี เขาเป็นที่รู้จักกันอย่างแพร่หลายในชื่อเล่นว่า **กากา** 
นอกจากนี้ เขายังดำรงตำแหน่งเลขาธิการขบวนการกอบกู้ชาติตั้งแต่ปี 2022 เขาได้รับอำนาจเมื่อวันที่ 20 เมษายน ค.ศ. 2021 สืบตำแหน่งต่อจากอีดริส เดบี บิดาและผู้ดำรงตำแหน่งก่อนหน้า ซึ่งเสียชีวิตระหว่างปฏิบัติหน้าที่ขณะบัญชาการกองกำลังในปฏิบัติการบุกโจมตีชาดตอนเหนือ ก่อนหน้านี้ เขาเคยดำรงตำแหน่งรองผู้บัญชาการกองทัพในปฏิบัติการแทรกแซงชาดตอนเหนือของมาลี (เอฟเอทีไอเอ็ม)

## เชิงอรรถ

## อ้างอิง

หมวดหมู่:ประธานาธิบดีชาด
เคลวาเทส อสูรจอมราชัน

เป็นซีรีส์มังงะญี่ปุ่นที่เขียนและวาดภาพประกอบโดยยูจิ อิวาฮาระ เริ่มตีพิมพ์เป็นตอนบนเว็บไซต์ไลน์ มังงะของไลน์ ดิจิตอล ฟรอนเทียร์ในเดือนสิงหาคม พ.ศ. 2563 และได้รับการตีพิมพ์เป็นตอนบนเว็บไซต์*[[คอมิกส์ อะไลฟ์รายเดือน|คอมิกส์ อะไลฟ์+]]*ของเมเดีย แฟคทอรี่ตั้งแต่เดือนเมษายน พ.ศ. 2567 อีกด้วย ซีรีส์อนิเมะทางโทรทัศน์ที่ผลิตโดยสตูดิโอเลย์-ดิวซ์ ออกอากาศตั้งแต่เดือนกรกฎาคมจนถึงเดือนกันยายน พ.ศ. 2568 ฤดูกาลที่สองมีกำหนดออกอากาศในเดือนกรกฎาคม พ.ศ. 2569

## ตัวละคร
;
:
; / 
:
;
:
;
:
;
:
;
:
;
:
;
:
;
:
;
:
; / 
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### มังงะ
*เคลวาเทส อสูรจอมราชัน* เขียนและวาดภาพประกอบโดยยูจิ อิวาฮาระ เริ่มลงแพลตฟอร์มดิจิทัลของ''ไลน์ มังงะ'' เมื่อวันที่ 12 สิงหาคม พ.ศ. 2563 และได้ตีพิมพ์เป็นรูปเล่ม (*[[ทังโกบง]]*) ฉบับแรกในวันเดียวกัน โดยเล่มที่ 11 ได้วางจำหน่ายในรูปแบบดิจิทัลแล้วเมื่อวันที่ 15 ตุลาคม พ.ศ. 2568 มังงะเรื่องนี้ได้รับการตีพิมพ์บนเว็บไซต์*[[คอมิกส์ อะไลฟ์รายเดือน|คอมิกส์ อะไลฟ์+]]* ของเมเดีย แฟคทอรี่ตั้งแต่วันที่ 24 เมษายน พ.ศ. 2567 โดยฉบับรวมเล่มใหม่เริ่มด้วยเล่มแรกและเล่มที่สองในวันที่ 5 กรกฎาคม พ.ศ  2567 ตามด้วยเล่มที่สามในวันที่ 28 สิงหาคม และเล่มที่สี่ในวันที่ 28 กันยายน

### อนิเมะ
มีการประกาศดัดแปลงเป็นซีรีส์อนิเมะทางโทรทัศน์เมื่อวันที่ 2 กรกฎาคม พ.ศ. 2567 ซีรีส์นี้ผลิตโดยสตูดิโอเลย์-ดิวซ์และกำกับโดยคิโยทากะ ทากุจิ โดยมีเคโกะ โคยานางิเป็นผู้เขียนบทซีรีส์ โซอิจิโร ซาโกะเป็นผู้ออกแบบตัวละคร และโนบุอากิ โนบุซาวะเป็นผู้แต่งเพลงประกอบ ออกอากาศตั้งแต่วันที่ 2 กรกฎาคม จนถึงวันที่ 17 กันยายน พ.ศ. 2568 ทางช่องโตเกียวเอ็มเอ็กซ์และช่องอื่นๆ บนเครือข่าย เพลงเปิดของเรื่องคือ "Ruler" ขับร้องโดยมายุ มาเอจิมะ และเพลงปิดของเรื่องคือเพลง "Destiny" ขับร้องโดยเอลลี โกลดิง เมเดียลิงก์เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และโอเชียเนียและสตรีมบนยูทูบช่อง Ani-One Asia

หลังจากได้ออกอากาศตอนสุดท้ายก็มีการประกาศสร้างฤดูกาลที่สอง นักพากย์และทีมงานจากฤดูกาลแรกจะกลับมารับบทบาทเดิม โดยจะออกอากาศในเดือนกรกฎาคม พ.ศ. 2569

#### รายชื่อตอน

## หมายเหตุ

## อ้างอิง

## แหล่งข้อมูลอื่น
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะดาร์กแฟนตาชี
หมวดหมู่:เว็บคอมิกญี่ปุ่น
หมวดหมู่:แฟรนไชส์ของคาโดกาวะโดวังโงะ
หมวดหมู่:เลย์-ดิวซ์
หมวดหมู่:มังงะของสำนักพิมพ์เมเดียแฟคทอรี่
หมวดหมู่:เมเดียลิงก์
หมวดหมู่:การ์ตูนญี่ปุ่นแนวเซเน็ง
หมวดหมู่:เว็บคอมิกที่ได้รับการตีพิมพ์
หมวดหมู่:ซีรีส์อนิเมะโทรทัศน์ที่กำลังจะมา
เอสเอ็น 2014เจ

**เอสเอ็น 2014เจ** () เป็นมหานวดาราประเภท 1เอในเมซีเย 82 ('ดาราจักรซิการ์', M82) ถูกค้นพบในช่วงกลางเดือนมกราคม ปี 2014 นับเป็นมหานวดาราประเภท 1เอ ที่อยู่ใกล้ที่สุดที่ค้นพบในรอบ 42 ปี และไม่มีมหานวดาราใดที่ใกล้กว่านี้อีกเลยจนถึงปี 2023 มหานวดารานี้ถูกค้นพบโดยบังเอิญระหว่างช่วงการสอนระดับปริญญาตรีที่หอดูดาวมหาวิทยาลัยลอนดอนโดยมีจุดสว่างสุดเมื่อวันที่ 31 มกราคม 2014 โดยมีโชติมาตรปรากฏที่ 10.5 เอสเอ็น 2014เจ เป็นเป้าหมายของการสังเกตการณ์อย่างเข้มข้นโดยนักดาราศาสตร์มืออาชีพและมีความสว่างเพียงพอที่นักดาราศาสตร์สมัครเล่นจะมองเห็นได้

## ระเบียงภาพ

File:M82-sn-anim3 (12130409914).jpg
File:Supernova SN2014J.jpg
File:Astronomers at the National Observatory Continue to Watch SN 2014J (noao1401a).tiff


## อ้างอิง

## แหล่งข้อมูลอื่น
* Light curves and spectra  on the Open Supernova Catalog .

หมวดหมู่:วัตถุทางดาราศาสตร์ที่ค้นพบในปี พ.ศ. 2557
หมวดหมู่:กลุ่มดาวหมีใหญ่
หมวดหมู่:มหานวดารา
เดอะแกรนส์

"**เดอะแกรนส์**" (อังกฤษ: The Grants) เป็นเพลงที่เขียนโดย ลานา เดล เรย์ และไมก์ เฮอร์โมซา บันทึกเสียงโดยเดล เรย์สำหรับอัลบั้มที่เก้าของเธอ *[[ดิดยูโนว์แดตแธรซ์อะทันเนิลอันเดอร์โอเชียนบูลวาร์ด]]* (2023) เดล เรย์รับหน้าที่เป็นหนึ่งในโปรดิวเซอร์ของเพลงนี้ร่วมกับดรูว อิริกสันและแซ็ค ดอว์ส เพลงนี้ออกจำหน่ายผ่านอินเตอร์สโคปและพอลีดอร์เรเคิดส์ เมื่อวันที่ 14 มีนาคม 2023 เป็นซิงเกิลที่สามจากอัลบั้ม เพลงนี้เปิดตัวในรายการฟิวเจอร์ซาวส์ของบีบีซี เรดิโอวัน

## ภูมิหลัง
เมื่อวันที่ 7 ธันวาคม 2022 นักร้องและนักแต่งเพลงชาวอเมริกัน ลานา เดล เรย์ กล่าวว่าอัลบั้มสตูดิโอชุดที่ 9 ของเธอ *[[ดิดยูโนว์แดตแธรซ์อะทันเนิลอันเดอร์โอเชียนบูลวาร์ด]]* มีกำหนดวางจำหน่ายในช่วงต้นปี 2023  หลังจากการประกาศนี้ เธอเปิดให้สั่งซื้ออัลบั้มล่วงหน้า และปล่อยเพลงไตเติ้ลในชื่อเดียวกันกับอัลบั้มเป็นซิงเกิล 

เดล เรย์ประกาศภาพปกอัลบั้มและรายชื่อเพลงในเดือนถัดไป นอกจากเพลงไตเติ้ลซึ่งปรากฏเป็นเพลงลำดับที่สองในอัลบั้มแล้ว เพลงชื่อ "เอแอนด์ดับเบิลยู" ปรากฏเป็นเพลงที่สี่ และ "เดอะแกรนส์" เป็นเพลงเปิดอัลบั้ม  "เอแอนด์ดับเบิลยู" เป็นซิงเกิลถัดไปจากอัลบั้ม วางจำหน่ายเมื่อวันที่ 14 กุมภาพันธ์ 2023  และ "เดอะแกรนส์" เป็นซิงเกิลโปรโมตแรก    วางจำหน่ายเมื่อวันที่ 14 มีนาคม 

## ชาร์ต

## อ้างอิง


หมวดหมู่:เพลงของลานา เดล เรย์
หมวดหมู่:ซิงเกิลในสังกัดอินเตอร์สโคปเรเคิดส์
หมวดหมู่:ซิงเกิลในปี พ.ศ. 2566
หมวดหมู่:เพลงในปี พ.ศ. 2566
หมวดหมู่:Singlechart called without song
หมวดหมู่:Singlechart usages for Billboardrocksongs
เทอเรนซ์เลิฟยู

**"เทอเรนซ์เลิฟยู"** (อังกฤษ: Terrence Loves You) เป็นเพลงที่นักร้องและนักแต่งเพลงชาวอเมริกัน ลานา เดล เรย์ บันทึกไว้ในอัลบั้ม *[[ฮันนีมูน (อัลบั้ม)|ฮันนีมูน]]* (2015) ของเธอ โดยเปิดตัวเป็นซิงเกิลโปรโมตแรกของอัลบั้มเมื่อวันที่ 21 สิงหาคม 2015 เพลงนี้แต่งโดยเดล เรย์และ ริก โนเวลส์ ได้รับการขนานนามว่าเป็นเพลงที่ "สะกดจิต" โดยเดล เรย์ร้องทับเสียงเปียโน เครื่องสาย และแซกโซโฟนที่ "ครวญคราง" เพลงนี้มีการแทรกเนื้อเพลง "สเปซออดิที" ของนักร้องนักแต่งเพลงชาวอังกฤษ เดวิด โบอี ลงไปด้วย เดล เรย์กล่าวว่าเพลงนี้เป็นเพลงโปรดของเธอจากอัลบั้มฮันนีมูน โดยอธิบายว่าเป็นเพลงแนว "แจ๊ส"  

## ภูมิหลัง
เพลงนี้เปิดตัวครั้งแรกผ่าน "ฮันนีมูนฮอตไลน์" ของเดล เรย์ซึ่งเป็นสายด่วนที่ตั้งขึ้นเพื่อให้แฟนๆได้รับข้อมูลอัปเดตเกี่ยวกับอัลบั้มโดยตรงจากตัวของเดล เรย์เอง รวมถึงสามารถเข้าถึงเนื้อหาอื่นๆ เช่น การบรรยาย  เมื่อวันที่ 21 สิงหาคม 2015 ไฟล์เสียงอย่างเป็นทางการได้ถูกอัปโหลดไปยังช่องวีโว ของเดล เรย์ วันเดียวกันนั้น "เทอเรนซ์เลิฟยู" ได้ถูกเผยแพร่ในรูปแบบการดาวน์โหลดทางดิจิทัล 

## องค์ประกอบ
"เทอเรนซ์เลิฟยู" เป็นเพลงบัลลาดสไตล์เลานจ์  ได้รับการยกย่องว่าเป็นเพลงที่ "สะกดจิต" โดยมีเดล เรย์ ร้องเพลงพร้อมกับเปียโน เครื่องสาย และแซกโซโฟนที่ "ครวญคราง" เพลงนี้มีการแทรกเนื้อเพลง "สเปซออดิที" ของนักร้องนักแต่งเพลงชาวอังกฤษ เดวิด โบอี จากสตูดิโออัลบั้มชุดที่สองที่ใช้ชื่อเดียวกับเขา  เพลงเริ่มต้นด้วยเสียงกีตาร์ที่แยกออกมาก่อนจะค่อยๆจางหายไปเมื่อเสียงเปียโนเริ่มขึ้น ตามมาด้วยเสียงไวโอลินและเสียงร้องของเดล เรย์ ท่อนคอรัสถูกขับร้องในรูปแบบโอเปร่าและมีเนื้อเพลงแสดงถึงความเข้มแข็งเมื่อเผชิญกับการถูกละทิ้ง ตลอดทั้งท่อนร้องจะมีแทรกแซกโซโฟนสั้นๆ และมีการอ้างถึงโบวี่ในเนื้อเพลง เช่น "Ground control to Major Tom / Can you hear me all night long?" 

## การตอบรับ
*[[โรลลิงสโตน|นิตยสารโรลลิงสโตน]]* ให้ความเห็นเกี่ยวกับเพลงนี้ว่า "สะกดจิต" และยกย่องเสียงร้องของเดล เรย์ 

## ชาร์ต

## อ้างอิง


หมวดหมู่:เพลงของลานา เดล เรย์
หมวดหมู่:ซิงเกิลในสังกัดอินเตอร์สโคปเรเคิดส์
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:Singlechart usages for France
ปฏิทินอิหร่าน

**ปฏิทินอิหร่าน**หรือ**ลำดับเหตุการณ์ของอิหร่าน** (, ) เป็นปฏิทินชุดหนึ่งที่สร้างขึ้นและใช้กันมานานกว่าสองพันปีในอิหร่านหรือที่เรียกว่าเปอร์เซีย ปฏิทินอิหร่านถือเป็นบันทึกเหตุการณ์ทางประวัติศาสตร์ที่ยาวนานที่สุดในประวัติศาสตร์มนุษย์ โดยได้รับการปรับปรุงหลายครั้งเพื่อวัตถุประสงค์ในการบริหารประเทศ บุคคลที่มีอิทธิพลมากที่สุดในการวางกรอบสำหรับปฏิทินและเพิ่มความแม่นยำให้กับปฏิทินคือปราชญ์ชาวเปอร์เซียในศตวรรษที่ 11 ชื่อว่าโอมาร์ ไคยาม ปฏิทินอิหร่านสมัยใหม่คือปฏิทินสุริยคติฮิจเราะห์ ซึ่งปัจจุบันเป็นปฏิทินพลเรือนอย่างเป็นทางการในอิหร่าน

นาวรูซ ปีใหม่ของอิหร่าน เริ่มต้นในเวลาเที่ยงคืนที่ใกล้เคียงกับช่วงวิษุวัตทางตอนเหนือมากที่สุด โดยคำนวณจากข้อมูลทางดาราศาสตร์สำหรับเส้นเมริเดียนของเตหะราน (52.5°E) ดังนั้น ปฏิทินนี้จึงอิงตามการสังเกตปรากฏการณ์ทางดาราศาสตร์ ซึ่งแตกต่างจากปฏิทินเกรกอเรียนที่อิงตามกฎเกณฑ์ วิษุวัตนี้เกิดขึ้นในหรือประมาณวันที่ 20 มีนาคมของปฏิทินเกรกอเรียน เขตเวลาของอิหร่านคือเวลามาตรฐานอิหร่าน UTC +03:30

## วันหยุด
### วันหยุดทางศาสนา
*วันอะชูรอ (Ashura) – ระลึกถึงการเสียชีวิตของอิหม่ามฮุซเซนในสมรภูมิกัรบะลา

*อีฎ อัลฟิฏร์ (Eid al-Fitr) – เฉลิมฉลองสิ้นสุดเดือนรอมฎอน

*อีฎ อัลอัฎฮา (Eid al-Adha) – วันเฉลิมฉลองการเสียสละของศาสดาอิบราฮิม

*วันมับอะษ์ (Mab’ath) – วันประกาศศาสนทูตของศาสดามุฮัมมัด

*วันอิฎฆอดีร์ (Eid al-Ghadir) – ระลึกถึงการแต่งตั้งอิหม่ามอะลีเป็นผู้นำหลังจากศาสดามุฮัมมัด

### วันหยุดประจำชาติ
*นูรูซ (Nowruz) – วันขึ้นปีใหม่ตามปฏิทินเปอร์เซีย ตรงกับวันที่ 1 ของเดือนฟัรวะรดีน (Farvardin) มักตรงกับวันที่ 20 หรือ 21 มีนาคม

*วันธรรมรัฐอิสลาม (Islamic Republic Day) – วันที่ 12 ฟัรวะรดีน ระลึกถึงการลงประชามติจัดตั้งสาธารณรัฐอิสลามในปี 1979

*วันแห่งชาติเทคโนโลยีนิวเคลียร์ – เฉลิมฉลองความก้าวหน้าทางนิวเคลียร์ของประเทศ

*วันปฏิวัติอิสลาม (Victory of the Islamic Revolution) – วันที่ 22 บะห์มัน (Bahman) ระลึกถึงชัยชนะของการปฏิวัติในปี 1979

## เทศกาล

## ประวัติศาสตร์
### ปฏิทินเปอร์เซียโบราณ

ปฏิทินเปอร์เซียโบราณ เช่นเดียวกับ ปฏิทิน อินเดียโบราณ มี 6 ฤดูกาล โดยแต่ละฤดูกาลมีความยาวประมาณ 2 เดือน นับตั้งแต่ยุคที่ วัฒนธรรมเปอร์เซียโบราณ ผสมผสานกับวัฒนธรรม เมโสโปเตเมียปฏิทินของทั้งสองวัฒนธรรมก็เกือบจะเหมือนกันทุกประการ ในปฏิทินนี้ ปีเริ่มต้นขึ้นในเวลา เที่ยงคืน และประกอบด้วย 12 เดือน แต่ละเดือนมี 29 หรือ 30 วัน โดยรวมแล้วหนึ่งปีในปฏิทินนี้มี 354 วัน

## อ้างอิง

หมวดหมู่:เวลา
Electrophorus varii

**ปลาไหลไฟฟ้าแวรี** () หรือในชื่อวิทยาศาสตร์ ***Electrophorus varii*** เป็นชนิดของปลาไหลไฟฟ้าที่พบในอเมริกาใต้

## อนุกรมวิธาน
ก่อนหน้านี้เคยจัดไว้ในชนิด *[[Electrophorus electricus]]* เมื่อพิจารณาว่าเป็นชนิดเดียวเท่านั้นในสกุล *[[ปลาไหลไฟฟ้า|Electrophorus]]* แต่การวิเคราะห์ในปี ค.ศ. 2019 อธิบายว่าชนิดนี้และ *[[Electrophorus voltai|E. voltai]]* เป็นชนิดที่แยกจากกันโดยพิจารณาจากทั้งความแตกต่างทางพันธุกรรมเชิงลึกและความแตกต่างของแรงดันไฟฟ้าที่เกิดจากชนิดแต่ละชนิด เชื่อกันว่าเป็นสมาชิกพื้นฐานที่สุดในสามชนิดของสกุล *Electrophorus* โดยแยกสายจากกันในช่วงปลายสมัยไมโอซีน ได้รับการตั้งชื่อเพื่อเป็นเกียรติแก่นักมีนวิทยาชาวอเมริกันริชาร์ด ปีเตอร์ แวรี (Richard Peter Vari)

## การกระจายพันธุ์
พบได้ทั่วไปในแหล่งที่อยู่อาศัยแบบราบลุ่มของลุ่มน้ำอเมซอนและในลำธารบางแห่งในหินฐานทวีปกายอานา ซึ่งแตกต่างจากอีกสองชนิดในสกุลนี้ ซึ่งปรับตัวให้เข้ากับแหล่งที่อยู่อาศัยแบบหินฐานทวีปบนที่สูงเท่านั้น อาศัยอยู่ในแม่น้ำขุ่นที่มีออกซิเจนน้อยและมีพื้นเป็นทรายหรือโคลน

## คำอธิบาย
ชนิดนี้มีรูปร่างคล้ายกับชนิด *E. electricus* แต่ไม่มีแถบสีชัดเจนตามลำตัว ซึ่งมักพบในชนิด *E. electricus* ชนิดนี้สามารถสร้างแรงดันไฟฟ้าสูงสุดได้เป็นอันดับสองจากสามชนิดในสกุล *Electrophorus* โดยอยู่ที่ประมาณ 572 โวลต์

## เชิงอรรถและอ้างอิง

หมวดหมู่:ปลาน้ำจืด
หมวดหมู่:ปลาทวีปอเมริกาใต้
หมวดหมู่:อันดับปลาไหลไฟฟ้า
หมวดหมู่:ปลาไฟฟ้า
Electrophorus voltai

**ปลาไหลไฟฟ้าโวลตา** หรือในชื่อวิทยาศาสตร์ ***Electrophorus voltai***  เป็นชนิดของปลาไหลไฟฟ้าที่พบในอเมริกาใต้ รู้จักในฐานะแหล่งกำเนิดพลังงานไฟฟ้าชีวภาพที่แข็งแกร่งที่สุดในธรรมชาติ โดยผลิตแรงดันไฟฟ้าได้มากถึง 860 โวลต์

## อนุกรมวิธาน
ก่อนหน้านี้เคยจัดไว้ในชนิด *[[Electrophorus electricus]]* เมื่อพิจารณาว่าเป็นชนิดเดียวเท่านั้นในสกุล *[[ปลาไหลไฟฟ้า|Electrophorus]]* แต่การวิเคราะห์ในปี ค.ศ. 2019 อธิบายว่าชนิดนี้และ *[[Electrophorus varii|E. varii]]* เป็นชนิดที่แยกจากกันโดยพิจารณาจากทั้งความแตกต่างทางพันธุกรรมเชิงลึกและความแตกต่างของแรงดันไฟฟ้าที่เกิดจากชนิดแต่ละชนิด เชื่อกันว่าวิวัฒนาการมาจากชนิดพี่น้องของชนิด *E. electricus* ในช่วงสมัยไพลโอซีน ชื่อตั้งเพื่อเป็นเกียรติแก่อเลสซานโดร โวลตา นักฟิสิกส์ผู้ได้รับการยกย่องอย่างกว้างขวางว่าเป็นผู้สร้างแบตเตอรี่ไฟฟ้า

## การกระจายพันธุ์
thumb|263x263px| แผนที่แสดงการกระจายพันธุ์ของปลาไหลไฟฟ้าแต่ละชนิด

ชนิดนี้อาศัยอยู่ในพื้นที่สูง โดยส่วนใหญ่อยู่ในแม่น้ำที่ไหลไปทางเหนือของเขตหินฐานทวีปบราซิล แต่ก็มีแม่น้ำที่ไหลไปทางใต้บางสายของเขตหินฐานทวีปกายอานาด้วยเช่นกัน ในลำธารบางแห่งของหินฐานทวีปกายอานาอยู่ร่วมกับ *E. varii*

## คำอธิบาย
มีลักษณะคล้ายคลึงกับ *E. electricus* มาก แต่แตกต่างกันที่สัณฐานวิทยาของกะโหลกศีรษะคือ กะโหลกศีรษะยุบและกว้าง มีแรงดันไฟสูงสุดที่ 860&nbsp;โวลต์ ทำให้ไม่เพียงแต่เป็นแหล่งกำเนิดไฟฟ้าชีวภาพที่แข็งแกร่งที่สุดในบรรดาปลาไหลไฟฟ้าทั้งสามชนิดเท่านั้น แต่ยังรวมถึงสัตว์ทุกชนิดอีกด้วย

สามารถยาวได้ถึง  และหนักได้ถึง  ทำให้กลายเป็นชนิดที่ใหญ่ที่สุดในอันดับ Gymnotiformes ซึ่งเพศผู้จะมีขนาดใหญ่กว่าเพศเมียประมาณ 

## พฤติกรรม
การศึกษาวิจัยในปี ค.ศ. 2021 รายงานการปรากฏครั้งแรกที่ทราบของการล่าเป็นฝูงปลาไหลไฟฟ้าในประชากรของ *E. voltai* ที่ปากแม่น้ำอีรีรี ในประเทศบราซิล

## เชิงอรรถและอ้างอิง

หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
หมวดหมู่:ปลาไฟฟ้า
หมวดหมู่:ปลาทวีปอเมริกาใต้
หมวดหมู่:อันดับปลาไหลไฟฟ้า
หมวดหมู่:ปลาน้ำจืด
ปฏิทินอิกโบ

**ปฏิทินอิกโบ** () เป็นระบบปฏิทินแบบดั้งเดิมของชาวอิกโบจากไนจีเรีย ในปัจจุบันปฏิทินมี 13 เดือนต่อปี (Afọ) 1 เดือนมี 7 สัปดาห์ (Ọnwa) และแต่ละสัปดาห์มี 4 วัน ซึ่งตรงกับวันตลาดของชาวอิกโบ (Eke, Orie, Afọ, na Nkwọ) ใน 1 สัปดาห์ (Izu) บวกกับวันพิเศษอีกหนึ่งวันในตอนท้ายปีในเดือนสุดท้าย ชื่อของเดือนเหล่านี้รายงานโดย Onwuejeogwu (1981)

แม้ว่าการบูชาและการให้เกียรติวิญญาณจะมีบทบาทสำคัญในการสร้างและพัฒนาระบบปฏิทินของชาวอิกโบ แต่การค้าขายก็มีบทบาทสำคัญในการสร้างปฏิทินของชาวอิกโบเช่นกัน เรื่องนี้ได้รับการเน้นย้ำในตำนานของชาวอิกโบเอง ตัวอย่างเช่น วันตลาดของชาวอิกโบ ซึ่งแต่ละชุมชนจะมีวันเปิดตลาดของตนเอง ทำให้ปฏิทินของชาวอิกโบยังคงใช้อยู่จนถึงปัจจุบัน

## ประวัติศาสตร์

## เทศกาล

## วันหยุด

## อ้างอิง

หมวดหมู่:เวลา
เขตโพทงกัง

**เขตโพทงกัง** () เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ เป็นที่รู้จักมากที่สุดในฐานะที่ตั้งของโรงแรมรยูกย็อง ตั้งชื่อตามแม่น้ำโพทง (แปลตรงตัวว่า "แม่น้ำสายเดียว") ซึ่งเป็นเส้นเขตแดนของเขตในทุกด้าน มีอาณาเขตติดต่อทางทิศเหนือกับเขตฮย็องเจซัน ทิศตะวันออกกับเขตซอซ็องและโมรันบง ทิศใต้กับเขตพย็องช็อนและชุง และทิศตะวันตกกับเขตมันกย็องแด สถาปนาเมื่อเดือนตุลาคม ค.ศ.  1960 โดยคณะกรรมาธิการประชาชนนครเปียงยาง

## ภาพรวม
เขตโพทงล้อมรอบด้วยแม่น้ำโพทงและคลองโพทงกัง เขตนี้ส่วนใหญ่เป็นเขตทำงานของเมืองเนื่องจากสถานที่ที่น่าสนใจสำหรับนักท่องเที่ยวเพียงไม่กี่แห่งตั้งอยู่บริเวณรอบนอกของเขต สถานที่ท่องเที่ยวเพียงแห่งเดียวที่เปิดให้ผู้เข้าชมคือสวนสนุกริมแม่น้ำโพทง อนุสาวรีย์ชัยปลดปล่อยปิตุภูมิ และอนุสาวรีย์โครงการปรับปรุงแม่น้ำโพทง นอกจากนี้ยังเป็นที่ตั้งของโรงเรียนและโรงงานปักผ้าเปียงยาง และโรงเรียนมัธยมปลายเปียงยาง ย่านรักว็อนของเขตนี้เป็นที่ตั้งของสำนักงานกลางและสำนักงานใหญ่ของคณะกรรมการป้องกันประเทศ สปป.เกาหลี

รถไฟใต้ดินเปียงยางวิ่งผ่านเขตนี้ โดยมีสถานีจอดที่ค็อนซ็อล ฮวังกึมบ็อล และค็อนกุก

## การแบ่งเขตการปกครอง
เขตโพทงกังกุยกแบ่งออกเป็น 15 เขตการปกครองที่เรียกว่าทง (dong; ย่าน):

## อ้างอิง

โพทงกัง
เคมัล เครินช์ซิซ

**เคมัล เครินช์ซิซ** (; เกิด 20 กุมภาพันธ ค.ศ. 1960 ที่เอดีร์แน ประเทศตุรกี) เป็นทนายความชาตินิยมชาวตุรกีที่มีชื่อเสียงจากการยื่นเรื่องร้องเรียนต่อนักข่าวและนักเขียนชาวตุรกีมากกว่า 40 ราย (รวมถึงออร์ฮัน พามุค, เอลิฟ ชาฟัค และฮรันต์ ดิงก์) ฐาน "ดูหมิ่นความเป็นตุรกี" เขาเป็นหัวหน้า *Büyük Hukukçular Birliği* ("สหภาพนักกฎหมายที่ยิ่งใหญ่") ที่มีส่วนเกี่ยวข้องกับการพิจารณาคดีมาตรา 301 ส่วนใหญ่

เมื่อวันที่ 5 สิงหาคม ค.ศ. 2013 เครินช์ซิซถูกตัดสินจำคุกตลอดชีวิตตามการพิจารณาคดีเอร์เกเนคอน เขาได้รับการปล่อยตัวพร้อมกับผู้ต้องสงสัยอีกหลายคนในเดือนมีนาคม ค.ศ. 2014

## อ้างอิง
รายชื่อประธานาธิบดีเซาตูแมอีปริงซีป

นี่คือ **รายชื่อ[[ประธานาธิบดีเซาตูแมอีปริงซีป]]** ตั้งแต่จัดตั้งขึ้นเมื่อปี 1975 มีประธานาธิบดีทั้งหมด 5 คน ผู้ดำรงตำแหน่งคนแรก คือ Manuel Pinto da Costa ตั้งแต่ปี 1975 ถึง 1991 และผู้ดำรงตำแหน่งคนปัจจุบัน คือ การ์ลุช วีลา นอวา ตั้งแต่ปี 2021

## รายชื่อ

## เส้นเวลา

## อ้างอิง

ซ
รายชื่อประธานาธิบดีกาบอง

นี่คือ **รายชื่อ[[ประธานาธิบดีกาบอง]]** ตั้งแต่จัดตั้งขึ้นเมื่อปี 1960 มีประธานาธิบดีทั้งหมด 4 คน ผู้ดำรงตำแหน่งคนแรก คือ Léon M'ba ตั้งแต่ปี 1960 ถึง 1967 และผู้ดำรงตำแหน่งคนปัจจุบัน คือ บริส กลอแตร์ ออลีกี อึงแกมา ตั้งแต่ปี 2023

## รายชื่อ

## เส้นเวลา

## อ้างอิง

ก
สมชัย สัจจพงษ์

**สมชัย สัจจพงษ์** เป็นนักเศรษฐศาสตร์และข้าราชการระดับสูงของไทยที่มีประสบการณ์ยาวนานในแวดวงการคลัง อดีตปลัดกระทรวงการคลังของไทย ปัจจุบันดำรงตำแหน่ง  ประธานกรรมการธนาคารแห่งประเทศไทย คนที่ 5 ตั้งแต่วันที่ 22 เมษายน พ.ศ. 2568

## ประวัติ
สมชัย สัจจพงษ์ เกิดเมื่อวันที่ 27 กรกฎาคม พ.ศ. 2504 ด้านการศึกษานั้น สำเร็จการศึกษาปริญญาตรี เศรษฐศาสตร์ (เกียรตินิยม) จากจุฬาลงกรณ์มหาวิทยาลัย ในปี พ.ศ. 2527 , ปริญญาเอก เศรษฐศาสตร์การคลัง ในปี พ.ศ. 2533 และ ปริญญาโท เศรษฐศาสตร์ ในปี พ.ศ. 2528 จาก มหาวิทยาลัยแห่งรัฐโอไฮโอ สหรัฐ

## การทำงาน
สมชัยมีประสบการณ์ในกระทรวงการคลัง มามากว่า 22 ปี โดยดำรงตำแหน่งสำคัญหลายตำแหน่งได้แก่
***ผู้อำนวยการสำนักงานคณะกรรมการนโยบายรัฐวิสาหกิจ** พ.ศ. 2553 ถึง 2554
***ผู้อำนวยการสำนักงานเศรษฐกิจการคลัง** พ.ศ. 2554 ถึง 2557
***อธิบดี[[กรมศุลกากร]]** พ.ศ. 2552 ถึง 2553 และ พ.ศ. 2557 ถึง 2558
***[[รายชื่อปลัดกระทรวงการคลังของไทย|ปลัดกระทรวงการคลัง]]** พ.ศ. 2558 ถึง พ.ศ. 2561
***เลขาธิการสำนักงาน[[สภาพัฒนาการเศรษฐกิจและสังคมแห่งชาติ]] (สศช.)** (ปฏิเสธการรับตำแหน่ง)

เมื่อวันที่ 22 เมษายน พ.ศ. 2568 ที่ประชุมคณะรัฐมนตรีมีมติเห็นชอบแต่งตั้งให้เขาดำรงตำแหน่งประธานกรรมการธนาคารแห่งประเทศไทย คนที่ 5 ถัดจาก นายปรเมธี วิมลศิริ ที่พ้นวาระไป โดยจะมีผลทันทีหลังจากได้รับการโปรดเกล้าฯแต่งตั้ง

## เครื่องราชอิสริยาภรณ์

## อ้างอิง

หมวดหมู่:บุคคลที่เกิดในปี พ.ศ. 2504
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงการคลังไทย
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยแห่งรัฐโอไฮโอ
หมวดหมู่:นักเศรษฐศาสตร์ชาวไทย
หมวดหมู่:อธิบดีกรมศุลกากร
หมวดหมู่:ผู้อำนวยการสำนักงานเศรษฐกิจการคลัง
รายชื่อประธานาธิบดีแคเมอรูน

นี่คือ **รายชื่อ[[ประธานาธิบดีแคเมอรูน]]** ตั้งแต่จัดตั้งขึ้นเมื่อปี 1960 มีประธานาธิบดีทั้งหมด 2 คน ผู้ดำรงตำแหน่งคนแรก คือ อามาดู อาอีโจ ตั้งแต่ปี 1960 ถึง 1982 และผู้ดำรงตำแหน่งคนปัจจุบัน คือ ปอล บียา ตั้งแต่ปี 1982

## รายชื่อ
### [[Republic of Cameroun|สาธารณรัฐแคเมอรูน]]<br>

### [[Federal Republic of Cameroon|สหพันธ์สาธารณรัฐแคเมอรูน]]<br>

### [[United Republic of Cameroon|สาธารณรัฐรวมแคเมอรูน]]<br>

### [[ประเทศแคเมอรูน|สาธารณรัฐแคเมอรูน]]<br>

## เส้นเวลา

## อ้างอิง

ค
รายชื่อประธานาธิบดีชาด

นี่คือ **รายชื่อ[[ประธานาธิบดีชาด]]** ตั้งแต่จัดตั้งขึ้นโดยพฤตินัยเมื่อปี 1960 มีประธานาธิบดีทั้งหมด 7 คน ผู้ดำรงตำแหน่งคนแรก คือ François Tombalbaye ตั้งแต่ปี 1960 ถึง 1975 และผู้ดำรงตำแหน่งคนปัจจุบัน คือ มาอามัต เดบี ตั้งแต่ปี 2021

## รายชื่อ

## เส้นเวลา

## อ้างอิง

ช
เดอะแมนจูเรียนแคนดิเดต (ภาพยนตร์)

***เดอะแมนจูเรียนแคนดิเดต*** () เป็นภาพยนตร์อเมริกันแนวการเมืองระทึกขวัญจิตวิทยานีโอนัวร์ กำกับและอำนวยการสร้างโดยจอห์น แฟรงเกนไฮเมอร์ เขียนบทโดยจอร์จ แอ็กเซลร็อด โดยอิงจากนวนิยายเรื่อง *[[เดอะแมนจูเรียนแคนดิเดต]]* ของริชาร์ด คอนดอนใน พ.ศ. 2502 นักแสดงนำของภาพยนตร์เรื่องนี้ ได้แก่ แฟรงก์ ซินาตรา ลอว์เรนซ์ ฮาร์วีย์ และเจเน็ต ลีห์ ร่วมด้วยแองเจลา แลนส์เบอรี เฮนรี ซิลวา และเจมส์ เกรกอรี

เรื่องเน้นไปที่เรย์มอนด์ ชอว์ อดีตทหารผ่านศึกในสงครามเกาหลี ซึ่งเป็นส่วนหนึ่งของครอบครัวนักการเมืองที่มีชื่อเสียง ชอว์ถูกคอมมิวนิสต์ล้างสมองหลังจากหมวดของเขาถูกจับ เขากลับมาใช้ชีวิตพลเรือนในสหรัฐอเมริกาอีกครั้ง ซึ่งเขากลายเป็นนักฆ่าโดยไม่รู้ตัวในการสมรู้ร่วมคิดของพรรคคอมมิวนิสต์ระหว่างประเทศ กลุ่มดังกล่าวซึ่งรวมถึงตัวแทนจากสาธารณรัฐประชาชนจีนและสหภาพโซเวียต มีแผนที่จะลอบสังหารผู้ที่ได้รับการเสนอชื่อชิงตำแหน่งประธานาธิบดีจากพรรคการเมืองอเมริกัน โดยการเสียชีวิตดังกล่าวจะนำไปสู่การโค่นล้มรัฐบาลสหรัฐ

ภาพยนตร์เข้าฉายในสหรัฐอเมริกาในวันที่ 24 ตุลาคม พ.ศ. 2505 ในช่วงที่ความขัดแย้งระหว่างสหรัฐอเมริกากับสหภาพโซเวียตถึงขีดสุดในช่วงวิกฤตการณ์ขีปนาวุธคิวบา*เดอะแมนจูเรียนแคนดิเดต* ได้รับการยกย่องอย่างกว้างขวางจากนักวิจารณ์ตะวันตกและได้รับการเสนอชื่อเข้าชิงรางวัลออสการ์ 2 รางวัล ได้แก่ รางวัลนักแสดงสมทบหญิงยอดเยี่ยม (แองเจลา แลนส์เบอรี) และรางวัลลำดับภาพยอดเยี่ยม ภาพยนตร์เรื่องนี้ได้รับเลือกให้เก็บรักษาไว้ในทะเบียนภาพยนตร์แห่งชาติของสหรัฐอเมริกาโดยหอสมุดรัฐสภาใน พ.ศ. 2537 เนื่องจากเป็นภาพยนตร์ที่ "มีความสำคัญทางวัฒนธรรม ประวัติศาสตร์ หรือสุนทรียศาสตร์"

## อ้างอิง

## แหล่งข้อมูลอื่น
* 
* 
* 
* 
* ''The Manchurian Candidate'' at AMC Filmsite. Background, detailed storyline, and key dialogue excerpts.
* ''The Manchurian Candidate'' at McCarthyism and the Movies
*''The Manchurian Candidate: Dread Center'' an essay by Howard Hampton at the Criterion Collection

หมวดหมู่:ภาพยนตร์ขาวดำอเมริกัน
หมวดหมู่:ภาพยนตร์เกี่ยวกับกองทัพบกสหรัฐ
หมวดหมู่:ภาพยนตร์เกี่ยวกับทหารผ่านศึก
หมวดหมู่:ภาพยนตร์ที่สร้างจากนวนิยายอเมริกัน
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
เขตโมรันบง

**เขตโมรันบง** () เป็นหนึ่งใน 19 เขตของเปียงยาง ประเทศเกาหลีเหนือ ตั้งอยู่ทางทิศเหนือของเขตชุง ซึ่งเป็นเขตใจกลางนคร และมีอาณาเขตติดต่อทางทิศเหนือกับเขตซอซ็องและแทซ็อง ทิศตะวันออกติดกับแม่น้ำแทดง และทิศตะวันตกติดกับคลองโพทงกังและเขตโพทงกัง มีชื่อตามเนินเขาโมรัน ซึ่งตั้งอยู่ในพื้นที่ทางตะวันตกของเขต (โมรัน ภาษาเกาหลีแปลว่า 'โบตั๋น') ได้รับการกำหนดให้เป็นเขตเมื่อเดือนตุลาคม ค.ศ. 1960 โดยคณะกรรมการประชาชนนครเปียงยาง

## ภาพรวม
พื้นที่ส่วนใหญ่ของเขตถูกใช้เป็นสวนโมรันบง พื้นที่พักผ่อนหย่อนใจที่ใหญ่ที่สุดของเปียงยาง ภายในสวนมีโบราณสถานต่าง ๆ รวมถึงร่องรอยกำแพงปราสาทเปียงยางเก่าและศาลาประดับตกแต่งหลายแห่ง เขตนี้ยังมีสนามกีฬาคิม อิล-ซ็องและสถานที่ที่คิมกล่าวสุนทรพจน์ครั้งแรกหลังการปลดปล่อยเปียงยางเมื่อ 14 ตุลาคม ค.ศ. 1945 ซึ่งมีชื่อว่า "ทุกความพยายามเพื่อการสร้างเกาหลีประชาธิปไตยใหม่" ประตูชัยเปียงยาง ซุ้มประตูขนาดใหญ่ที่สุดในโลก ก็ตั้งอยู่ในเขตนี้ด้วย

## การขนส่ง
รถไฟใต้ดินเปียงยางวิ่งผ่านเขตนี้ โดยมีสถานีจอดที่สถานีโมรันบง แคซ็อน ช็อนอู และช็อนซึง เขตนี้เชื่อมต่อกับเกาะรึงราและเขตแทดงกัง (ฝั่งซ้ายของแม่น้ำแทดง) ด้วยสะพานรึงรา

## การแบ่งเขตการปกครอง
เขตโมรันบงแบ่งออกเป็น 15 เขตการปกครองที่เรียกว่าทง (dong; ย่าน) ย่านที่ใหญ่ที่สุด (อินฮึง พีพา และคินมาอึล) ถูกแบ่งออกเป็นสองส่วนเพื่อวัตถุประสงค์ในการบริหาร ย่านอินฮึงเป็นที่ตั้งขององค์การบริหารคุณภาพแห่งรัฐของเกาหลีเหนือ

## อ้างอิง

โมรันบง
อักษรปยู

**อักษรปยู**เป็นระบบการเขียนที่ใช้เขียนภาษาปยู ภาษาจีน-ทิเบตที่สูญหายแล้ว ซึ่งโดยหลักมีผู้พูดในพื้นที่ประเทศพม่าตอนกลางในปัจจุบัน อักษรนี้อิงจากอักษรพราหมีในอินเดียเหนือและใต้ หลักฐานที่ดีที่สุดเท่าที่มีอยู่เสนอแนะว่าอักษรปยูพัฒนาอย่างค่อยเป็นค่อยไประหว่างคริสต์ศตวรรษที่ 2 ถึงคริสต์ศตวรรษที่ 6 ดูเหมือนว่าอักษรปยูมีอักษรต้นแบบจากอักษรกทัมพะในอินเดียตะวัันตกเฉียงใต้ จารึกปยูตอนต้นต้องมีอักษรพราหมีระหว่างบรรทัดเสมอ จนกระทั่งคริสต์ศตวรรษที่ 7 ถึง 8 ที่จารึกศรีเกษตรปรากฏเพียงอักษรปยู ไม่มีอักษรพราหมีระหว่างบรรทัด

จารึกสำคัญหลายแห่งเขียนในภาษาสันสกฤตและบาลี ร่วมกับอักษรปยู แหล่งโบราณคดีปยูใช้อักษรอินเดียหลากหลายรูปแบบ จากอักษรพราหมีสมัยอโศกและอักษรทมิฬ-พราหมี ทั้งสองปรากฏในช่วงศตวรรษที่ 3 ถึง 2 ก่อน ค.ศ. จนถึงอักษรคุปตะและอักษรกทัมพะที่มีอายุถึงคริสต์ศตวรรษที่ 4 ถึง 6

ปัจจุบันอักษรปยูยังไม่ได้ระบการบรรจุลงในยูนิโคด มีการเสนอให้รวมไว้ใน ค.ศ. 2010 และมีตำแหน่งชั่วคราวในแผนงานของ Unicode Consortium

## อ้างอิง

## ข้อมูล
* 
* 

## แหล่งข้อมูลอื่น
* Pyu script
เขตซอซ็อง

**เขตซอซ็อง** () เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ ตั้งอยู่ริมแม่น้ำโพทง ทางทิศตะวันตกของเขตโมรันบงและทางทิศใต้ของเขตฮย็องเจซัน สถาปนาเมื่อเดือนมกราคม ค.ศ. 1958

## การแบ่งเขตการปกครอง
เขตซอซ็องแบ่งออกเป็น 13 เขตการปกครองที่เรียกว่าทง (dong; ย่าน) นอกจากนี้ สองย่าน (ชังกย็องและซอซัน) ยังถูกแบ่งออกเป็นสองส่วนเพื่อวัตถุประสงค์ทางการปกครอง

## อ้างอิง

ซอซ็อง
เขตซ็องโย

**เขตซ็องโย** () เป็นหนึ่งใน 19 เขต (กูย็อก) ของเปียงยาง ประเทศเกาหลีเหนือ ตั้งอยู่บนฝั่งตะวันออกของแม่น้ำแทดงบริเวณใจกลางนครเปียงยางตะวันออก มีอาณาเขตติดต่อทางทิศใต้กับเขตนังนัง ทิศเหนือกับเขตทงแดว็อน และทิศตะวันออกกับเขตรย็อกโพและซาดง สถาปนาเมื่อเดือนกันยายน ค.ศ. 1959

## การแบ่งเขตการปกครอง
เขตซ็องโยแบ่งออกเป็น 9 เขตการปกครองที่เรียกว่าทง (dong; ย่าน) ส่วนใหญ่ของเขตเหล่านี้ยังแบ่งย่อยออกเป็นส่วนต่าง ๆ ที่มีหมายเลขกำกับเพื่อวัตถุประสงค์ทางการปกครอง

## อ้างอิง

ซ็องโย
เบอร์ลิงตัน (รัฐเวอร์มอนต์)

**เบอร์ลิงตัน** () เป็นเมืองที่มีประชากรมากที่สุดในรัฐเวอร์มอนต์ สหรัฐอเมริกา และเป็นที่ตั้งเทศมณฑลของเทศมณฑลชิตเทนเดน อยู่ห่างออกไป  ทางใต้ของ ชายแดนแคนาดา-สหรัฐอเมริกา และ  ทางใต้ของเมืองมอนทรีออล จากการสำรวจสำมะโนประชากรของสหรัฐอเมริกาในปี 2020 พบว่ามีประชากร 44,743 คน เป็นเมืองที่มีประชากรน้อยที่สุดใน 50 รัฐของสหรัฐอเมริกา และยังเป็นเมืองที่มีประชากรมากที่สุดในรัฐอีกด้วย

## อ้างอิง

หมวดหมู่:เมืองในรัฐเวอร์มอนต์
ไทน์และเวียร์

**ไทน์และเวียร์** () เป็นเทศมณฑลทางพิธีการในนอร์ทอีสต์อิงแลนด์ ประเทศอังกฤษ มีอาณาเขตติดกับนอร์ทัมเบอร์แลนด์ทางทิศเหนือ และติดกับเดอรัม ทางทิศใต้ และมีเมืองที่ใหญ่ที่สุดคือเมืองนิวคาสเซิลอะพอนไทน์

เทศมณฑลนี้มีลักษณะเป็นเมืองเป็นส่วนใหญ่ โดยมีประชากร 1.14 ล้านคน ในปี 2564 เมืองที่ใหญ่รองจากนิวคาสเซิล คือเมืองซันเดอร์แลนด์ เกตส์เชด และเซาท์ชีลส์ 

ลักษณะทางภูมิศาสตร์ที่โดดเด่นที่สุดของเทศมณฑลคือแม่น้ำไทน์และ แม่น้ำเวียร์ซึ่งเป็นที่มาของชื่อเทศมณฑล และเป็นที่ตั้งของชุมชนสำคัญ นอกจากนี้เทศมณฑลยังโดดเด่นด้วยแนวชายฝั่งทะเลเหนือทางทิศตะวันออก ซึ่งโดดเด่นด้วยหน้าผาหินปูนสูงและชายหาดกว้างขวาง

## อ้างอิง

หมวดหมู่:เทศมณฑลไทน์และเวียร์
เทศมณฑลนูลัน

**เทศมณฑลนูลัน** (Nordland; ;    , , ) เป็นหนึ่งในสามเทศมณฑลที่อยู่เหนือสุดของประเทศนอร์เวย์ มีอาณาเขตติดกับเทศมณฑลทรุมส์ทางเหนือ ติดกับเทศมณฑลเทรินเดอลากทางทิศใต้ ติดกับเทศมณฑลนอร์บ็อตเตินของประเทศสวีเดน ทางทิศตะวันออก ติดกับเทศมณฑลเว็สเตอร์บ็อตเตินของสวีเดน ทางทิศตะวันออกเฉียงใต้ และติดกับมหาสมุทรแอตแลนติก (ทะเลนอร์วีเจียน) ทางทิศตะวันตก 

ทางตอนใต้ของเทศมณฑลมี เมืองเวกาซึ่งอยู่ในรายชื่อแหล่งมรดกโลกของยูเนสโก

## อ้างอิง

หมวดหมู่:เทศมณฑลของประเทศนอร์เวย์
เขตทงแดว็อน

**เขตทงแดว็อน** () เป็นหนึ่งใน 19 เขต (กูย็อก) และเป็นหนึ่งในหกเขตของเปียงยางตะวันออก ประเทศเกาหลีเหนือ ตั้งอยู่บนฝั่งตะวันออกของแม่น้ำแทดง อยู่ทางทิศเหนือของเขตซ็องโย ทิศใต้ของเขตแทดงกัง และทิศตะวันตกของเขตซาดงกับเขตรย็อกโพ สถาปนาเมื่อเดือนตุลาคม ค.ศ. 1966

## การแบ่งเขตการปกครอง
เขตทงแดว็อนแบ่งออกเป็น 18 เขตการปกครองที่เรียกว่าทง (dong; ย่าน):

* ย่านรยุล 률동 (栗洞)
* ย่านแทชิน 대신동 (大新洞)
* ย่านมุนชิน 1 문신 1동 (紋新 1洞)
* ย่านมุนชิน 2 문신 2동 (紋新 2洞)
* ย่านทงแดว็อน 1 동대원 1동 (東大院 1洞)
* ย่านทงแดว็อน 2 동대원 2동 (東大院 2洞)
* ย่านชินฮึง 1 신흥 1동 (新興 1洞)
* ย่านชินฮึง 2 신흥 2동 (新興 2洞)
* ย่านชินฮึง 3-dong 신흥 3동 (新興 3洞)
* ย่านชิลลี 신리동 (新里洞)
* ย่านทงชิน 1 동신 1동 (東新 1洞)
* ย่านทงชิน 2 동신 2동 (東新 2洞)
* ย่านทงชิน 3 동신 3동 (東新 3洞)
* ย่านแร็งช็อน 1 랭천 1동 (冷泉 1洞)
* ย่านแร็งช็อน 2 랭천 2동 (冷泉 2洞)
* ย่านแซซัลลิม 새살림동 (新山林洞)
* ย่านซัมมา 1 삼마 1동 (三馬 1洞)
* ย่านซัมมา 2 삼마 2동 (三馬 2洞)

## ดูเพิ่ม
*สนามกีฬาเปียงยางตะวันออก: สนามกีฬาที่ตั้งอยู่ในเขต
*มหาวิทยาลัยวิจิตรศิลป์เปียงยาง: โรงเรียนศิลปะที่ตั้งอยู่ในเขต
*มหาวิทยาลัยศึกษาศาสตร์คิม ฮย็อง-จิก: โรงเรียนครูที่ตั้งอยู่ในเขต

## อ้างอิง

ทงแดว็อน
จังหวัดเคอร์ดิสถาน

**จังหวัดเคอร์ดิสถาน** (, )  เป็นหนึ่งใน 31 จังหวัดของประเทศอิหร่าน จังหวัดมีพื้นที่   และมีเมืองหลักคือเมืองแซแนนแดจ

จังหวัดเคอร์ดิสถานตั้งอยู่ทางตะวันตกของอิหร่านในเขตภูมิภาค 3 ติดกับเคอร์ดิสถานอิรักของประเทศอิรัก ทางทิศตะวันตก และติดกับจังหวัดอาเซอร์ไบจานตะวันตกทางทิศเหนือ ติดกับจังหวัดแซนจอนทางทิศตะวันออกเฉียงเหนือ ติดกับจังหวัดแฮเมดอนทางทิศตะวันออก และติดกับจังหวัดเคร์มอนชอฮ์ทางทิศใต้ 

การตั้งถิ่นฐานบริเวณเคิร์ดิสถานของมนุษย์ในยุคแรกเริ่มนั้นย้อนกลับไปถึงยุคหินเก่า มีมนุษย์นีแอนเดอร์ทาลอาศัยอยู่ในหุบเขาเซอร์วันของเคอร์ดิสถานเมื่อกว่า 40,000 ปีก่อน

## อ้างอิง

เคอร์ดิสถาน
ทะเลมีร์โทอัน

**ทะเลมีร์โทอัน** (;  ) เป็นทะเลย่อยของทะเลเมดิเตอร์เรเนียน ที่ตั้งอยู่ระหว่างหมู่เกาะซิคละดีสและเพโลพอนนีส เป็นส่วนหนึ่งของทะเลอีเจียน ทางใต้ของยูบีอา แอตติกา และอาร์โกลิส มวลน้ำบางส่วนของทะเลดำไหลมาถึงทะเลมีร์โทอันโดยผ่านการขนส่งทางทะเลอีเจียน

อ่าวซารอนิกซึ่งเป็นอ่าวของกรุงเอเธนส์ ตั้งอยู่ระหว่างคลองคอรินท์ และทะเลมีร์โทอัน

## อ้างอิง

หมวดหมู่:ทะเลอีเจียน
หมวดหมู่:ทะเลชายขอบทวีปของทะเลเมดิเตอร์เรเนียน
แอตติกา

**แอตติกา** (, *Attikḗ* ( กรีกโบราณ) หรือ Attikí , หรือ, Attica) หรือ **คาบสมุทรแอตติก** (Attic Peninsula) เป็นภูมิภาคในประวัติศาสตร์ที่ครอบคลุมพื้นที่มหานครเอเธนส์ทั้งหมด ซึ่งประกอบด้วยเมืองเอเธนส์ เมืองหลวงของประเทศกรีซและเมืองหลักของเขตมหานคร ตลอดจนเมืองและเขตชานเมืองโดยรอบเป็นคาบสมุทรที่ยื่นออกไปในทะเลอีเจียน มีอาณาเขตติดกับเกาะบีโอเชียทางทิศเหนือ และเกาะเมการิสทางทิศตะวันตก โดยทางปลายสุดของคาบสมุทรที่เรียกว่า ลาฟริโอ เป็นพื้นที่ทำเหมืองแร่ที่มีความสำคัญ

## อ้างอิง

หมวดหมู่:ภูมิภาคในประวัติศาสตร์
หมวดหมู่:คาบสมุทรของประเทศกรีซ
ปราสาทหลอนวิญญาณ

***ปราสาทหลอนวิญญาณ*** (; ) เป็นละครโทรทัศน์เกาหลีใต้ นำแสดงโดยยุก ซ็อง-แจ, คิม จี-ย็อน, และคิม จี-ฮุน เริ่มออกอากาศทาง เอสบีเอสทีวี เมื่อวันที่ 18 เมษายน ค.ศ. 2025 และออกอากาศทุกวันศุกร์และเสาร์ เวลา 21:50 (เวลามาตรฐานเกาหลี) ถึงวันที่ 7 มิถุนายน ค.ศ. 2025

## นักแสดงและตัวละคร
### นักแสดงหลัก
* ยุก ซ็อง-แจ รับบท ยุน กัป / คังชอรี 
* คิม จี-ย็อน รับท ยอรี
* คิม จี-ฮุน รับบท กษัตริย์อีซ็อง

### นักแสดงสมทบ
* ชิน ซึล-กิ รับบท ชเว อิน-ซัน
: ลูกสาวคนเดียวของชเววอนอู ซึ่งเป็นตระกูลที่มีชื่อเสียงในโชซอน
* คิม ซัง-โฮ รับบท พุงซาน
* ซน บย็อง-โฮ รับบท คิม บง-อิน
* กิล แฮ-ยอน รับบท นอบด็อก
* ฮัน โซ-อึน รับบท พระมเหสีพัก
* ฮัน ซู-ยอน รับบท ดา-บี
* คิม อิน-ควอน รับบท คิม อึงซุน
* ชา จุง-ฮวา รับบท ยองกึม
* อี วอน-จุง รับบท พระกัสซอบ
* โจ ฮัน-กยอล รับบท บิบิ

### นักแสดงรับเชิญ
* คิม ย็อง-กวัง รับบท คังชอรี (วิญญาณ) 

## การผลิต
### การพัฒนา
ละครแนวสุขนาฏกรรมจินตนิยมแฟนตาซีเรื่องนี้กำกับโดย ยุน ซ็อง-ชิก ซึ่งเคยมีผลงานเรื่อง *[[Bridal Mask|หน้ากากปีศาจ]]* (2012), *[[ลีซุนชิน ครอบครัวนี้มีรัก]]* (2013) และ *[[รักวุ่นวาย นายมเหสีหลงยุค]]* (2020) และเขียนบทโดย ยุน ซู-จอง ผู้เขียนบท *[[ตำราลักษณ์ ลิขิตบัลลังก์]]* (2014) และ *[[Cheer Up! (TV series)|เชียร์สุดใจ ยัยตัวแสบ]]* (2015)

### การคัดเลือกนักแสดง
เมื่อวันที่ 19 กรกฎาคม พ.ศ.ศ. 2567 เอสบีเอสทีวี ได้ประกาศว่า ยุก ซ็อง-แจ, คิม จี-ย็อน และ คิม จี-ฮุน จะรับบทนำในซีรีส์เรื่องนี้ ในเดือนสิงหาคม ค.ศ. 2024 มีรายงานว่า ชินซึลกี, คิม ซัง-โฮ, ซน บย็อง-โฮ, และ กิล แฮ-ยอน ได้รับการยืนยันว่าจะร่วมแสดงในซีรีส์นี้

## จำนวนผู้ชม

## อ้างอิง

## แหล่งข้อมูลอื่น
*  
* 
* 

หมวดหมู่:ละครโทรทัศน์ช่องเอสบีเอส
หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์แนวตลกเกาหลีใต้
หมวดหมู่:ละครโทรทัศน์แนวจินตนิมิตเกาหลีใต้
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในคริสต์ทศวรรษ 2020
รายชื่อนายกรัฐมนตรีชาด

นี่คือ **รายชื่อ[[นายกรัฐมนตรีชาด]]** ตั้งแต่จัดตั้งขึ้นโดยพฤตินัยเมื่อปี 1978 มีนายกรัฐมนตรีทั้งหมด 20 คน ผู้ดำรงตำแหน่งคนแรก คือ Hissène Habré ตั้งแต่ปี 1978 ถึง 1979 และผู้ดำรงตำแหน่งคนปัจจุบัน คือ อาลามาย ฮาลีนา ตั้งแต่ปี 2024

## รายชื่อ

## เส้นเวลา

## อ้างอิง

ช
เอากุสเทอ วิคโทรีอาแห่งโฮเอินท์ซ็อลเลิร์น

**เอากุสเทอ วิคโทรีอาแห่งโฮเอินท์ซ็อลเลิร์น** (พระนามาภิไธยเต็ม: เอากุสเทอ วีคโทรีอา วิลเฮลมินา อันโตเนีย มาธิลด์ ลูโดวิกา ฌอแซฟีน มารีอา เอลีซาเบ็ท; 19 สิงหาคม พ.ศ. 2433 - 29 สิงหาคม พ.ศ. 2509) ทรงเป็นอดีตสมเด็จพระราชินีแห่งโปรตุเกสและอัลการ์วึช พระมเหสีในพระเจ้ามานูแวลที่ 2 แห่งโปรตุเกส 
## พระราชประวัติ
อดีตสมเด็จพระราชินีฯ เสด็จพระราชสมภพเมื่อวันที่ 19 สิงหาคม พ.ศ. 2433 ในฐานะของ **เจ้าหญิงเอากุสเทอ วิคโทรีอาแห่งโฮเอินท์ซ็อลเลิร์น** ทรงเป็นพระธิดาพระองค์เดียวในวิลเลียม เจ้าชายแห่งโฮเอินท์ซ็อลเลิร์น และ เจ้าหญิงมารีอา เตเรซาแห่งบูร์บง-ซิซิลีทั้งสอง ทรงเป็นพระภาติยะ (หลานอา) ในพระเจ้าแฟร์ดีนันท์ที่ 1 แห่งโรมาเนีย พระราชปนัดดา (เหลนย่าทวด) ในสมเด็จพระราชินีนาถมารีอาที่ 2 แห่งโปรตุเกสผ่านทางสายพระบิดา และทรงเป็นพระญาติในจักรพรรดินีเอลีซาเบ็ทแห่งออสเตรีย ผ่านาทางสายพระมารดา โดยเมื่อพระมารดาของพระองค์สิ้นพระชนม์แล้ว พระบิดาทรงเสกสมรสใหม่ ทำให้พระองค์มีพระวิมาดาเธอ (แม่เลี้ยง) คือเจ้าหญิงอเดลกุลเดอแห่งบาวาเรีย ผู้เป็นพระราชธิดาใน พระเจ้าลูทวิชที่ 3 แห่งบาวาเรีย
## อภิเษกสมรส
[thumb|พระบรมฉายาลักษณ์[พระเจ้ามานูแวลที่ 2 แห่งโปรตุเกส พร้อมด้วยพระมเหสี]]
พระองค์ทรงอภิเษกสมรสครั้งแรกกับ พระเจ้ามานูแวลที่ 2 แห่งโปรตุเกส เมื่อวันที่ 4 กันยายน พ.ศ. 2456 ณ ปราสาทซีคมาริงเงิน โดยพระองค์แลพระบรมราชสวามี ทรงเป็นพระญาติกัน ด้วยเป็นพระราชปนัดดาใน สมเด็จพระราชินีนาถมารีอาที่ 2 แห่งโปรตุเกส การอภิเษกสมรสครั้งแรกของพระองค์ ไม่ทรงมีพระราชบุตร ต่อมา พระบรมราชสวามีเสด็จสวรรคตลงในปี พ.ศ. 2475

ต่อมา อดีตสมเด็จพระราชินีฯ ทรงอภิเษกสมรสครั้งที่ 2 เมื่อวันที่ 23 เมษายน พ.ศ. 2482 กับ เคานต์โรเบิร์ต ดักลาส เคานต์แห่งสเคนนิงเงและสเตร์ปนอร์ที่ 13 โดยในการอภิเษกสมรสครั้งนี้ พระสวามีคนที่ 2 มีอายุ 59 ส่วนพระองค์ มีพระชนมายุ 49 ปี และในการอภิเษกสมรสครั้งนี้ พระองค์ก้มิทรงมีพระบุตรเช่นเดิม
## อ้างอิง
*
* McNaughton, C. Arnold. *The Book of Kings: A Royal Genealogy*
*

หมวดหมู่:ราชวงศ์โฮเอินท์ซ็อลเลิร์น
หมวดหมู่:ราชวงศ์โฮเอินท์ซ็อลเลิร์น-ซีคมาริงเงิน
หมวดหมู่:เจ้าหญิงแห่งโฮเอินท์ซ็อลเลิร์น-ซีคมาริงเงิน
หมวดหมู่:เจ้าหญิงเยอรมัน
หมวดหมู่:ราชวงศ์โปรตุเกส
หมวดหมู่:ราชินีแห่งโปรตุเกส